Светлана Аллилуева

Светла́на Аллилу́ева (1957 елга кадәр Сталина), Светлана Иосиф кызы Аллилуева, , , , мөһаҗирлектә Лана Питерс () (1926 елның 28 феврале, ССРБ, Ленинград — 2011 елның 22 ноябре, АКШ, Висконсин) — мемуарчы, тәрҗемәче, филология фәннәре кандидаты. Иосиф Сталинның кызы. 1966 елда Һиндстанда вакытта АКШ илчелегенә качып, сәяси сыену урыны сорый.

1967 елда АКШта, Иосиф Сталинның гаиләсенә һәм хакимлек чорына багышланган, дөньякүләм зур кызыксыну тудырган «Дуска егерме хат»Светлана Аллилуева. Двадцать писем к другу  исемле мемуарлар китабы чыга.

 Тәрҗемәи хәле 
200px|thumb|right|С. Аллилуева Л. Берия белән  
1926 елның 28 февралендә  Ленинградта туган. Әтисе — Иосиф Сталин (1878-1953). Әнисе — Надежда Аллилуева (1901-1932), 1932 елның 9 ноябрендә үз-үзен атып үтерә.

Мәскәүнең 25нче үрнәк мәктәбен (1943), Мәскәү дәүләт университетының тарих факультетын (1949), КПСС ҮК каршындагы иҗтимагый фәннәр академиясе (хәзерге РФ дәүләт хезмәте академиясе) аспирантурасын тәмамлый. «Совет романында рус реализмының алдынгы традицияләре үсеше» темасына филология фәннәре кандидатлыгына диссертация яклый (1954). Инглиз теленнән тәрҗемә белән шөгыльләнә. 1957-1966 елларда Дөнья әдәбияты институтында совет әдәбиятын өйрәнү секторында эшли.

 Мөһаҗирлектә 
1966 елның 20 декабрендә, Мәскәүдә үлгән иренең җәсәден туган иленә озата бару өчен, А.Н. Косыгин ярдәме белән Һиндстанга барырга рөхсәт ала. виза срогы чыккач, ССРБга кайтудан баш тарта. 1967 елның 6 мартында АКШның Дәһлидәге илчелегенә качып, сәяси сыену урыны сорый. Швейцариядә, Бөекбританиядә, аннары АКШта яши. 1970 елда архитектор У. Питерска кияүгә чыгып, исемен Лана Питерска алмаштыра. 1982 елдан Бөекбританиядә яши, кызы Ольганы Кембриҗ мәктәп-интернатына урнаштырып, үзе сәяхәт итә.

1984 елда көтмәгәндә кызы белән ССРБга кайта, совет хакимияте аны энтузиазм белән каршы ала. Гөрҗистан ССР башкаласы Тифлистә яши башлый. Аңа совет ватандашлыгы кире кайтарыла, яшәү өчен яхшы шартлар тудырыла. 1967 елда ССРБда калдырган улы Иосиф һәм кызы Екатерина белән элемтәләрен яңарта алмый.

Ике елдан М.С. Горбачев ярдәме белән кире Америкага китә, ССРБ ватандашлыгыннан баш тарта.

2011 елның 22 ноябрендә АКШның Висконсин штатында Ричмонд шәһәре картлар йортында вафат була.

 Гаилә хәле 
 I ире (1944-1948 елларда) хокук белгече Г.И. Морозов (1921-2001). Улы Иосиф Аллилуев (1945-2008), табиб.
 II ире (1949-1952 елларда) Ю.А. Жданов (1919-2006), фәлсәфә фәннәре кандидаты, соңыннан химик-академик. Кызы Екатерина (Козева) (1950), вулканолог.
 III ире (1957-1959 елларда) Джонрид Сванидзе (1927-1987), Африка буенча белгеч, соңыннан икътисад фәннәре докторы.
 IV ире (1962-1966 елларда, рәсмиләштерелмәгән никахта) Һиндстан ватандашы Браджеш Сингх Раджа (1900-1966).
 V ире (1970-1973 елларда) америкалы архитектор Уильям Уэсли Питерс (1912-1991). Кызы Ольга Питерс (соңыннан Крис Эванс) (1971)

 Сылтамалар 
  Биографиясе

 Искәрмәләр 

Төркем:Мемуарчылар
Төркем:Язучылар
Төркем:Мәскәү дәүләт университетын тәмамлаучылар
Төркем:Филология фәннәре кандидатлары
Төркем:Тәрҗемәчеләр
Төркем:Мөһаҗирләр